**Staten Island Stapletons**, også kjent som **Staten Island Stapes**, var et profesjonelt amerikansk fotballag som ble stiftet i 1915 og spilte i National Football League fra 1929 til 1932. Laget holdt til i Stapleton på Staten Island og spilte under kallenavnet «Stapes» i lagets to siste sesonger. Jack Shapiro, som var en blokkerende back for Stapletons, var den korteste spilleren i NFLs historie.

Historie
--------

### Tidlige år

Staten Island Stapletons ble stiftet i 1915, da bestående av beboere i et nabolag. Dan Blaine organiserte laget, og var også lagets halfback. Blaine bygget seg senere en formue på å drive en restaurantkjede. Stapletons spilte mot andre semiprofesjonelle lag fra området rundt New York. I de tidlige årene spilte laget i hovedsak for underholdning snarere enn penger. Det var få tilskuere, og spillerne fikk i snitt $10 per kamp i lønn. Laget vant flere lokale semiprofesjonelle titler før første verdenskrig.

Laget var inaktivt i 1918 fordi Blaine måtte tjene i militæret og senere delta i krigen, men var aktivt igjen i 1919. Innen da var Blaine den eneste eieren. Han sluttet å spille i 1924, men fortsatte som eier og manager for Stapletons, da bedre kjent som Stapes. Laget holdt til i Thompson Stadium.

I 1923 og 24 sikret Daniel Daley, Stapes’ manager, New York Metropolitan-tittelen ved å slå de beste uavhengige lagene i området. I 1925 stiftet Tim Mara New York Giants, som flyttet inn i Polo Grounds. Giants overskygget snart Stapes, især takket være fullstappede stadioner da Red Grange og Chicago Bears kom på besøk 6. desember 1925. Rivaliseringen mellom Giants og Stapes begynte på Thanksgiving Day i 1925. Giants slo Stapes 7–0.

### Newark Bears

Over de følgende sesongene spilte Stapes vennskapskamper mot profesjonelle lag fra NFL og andre ligaer. Den 14. november 1926 tapte laget 33–0 mot Newark Bears. Bears spilte i Red Granges American Football League, NFLs konkurrent i 1926-sesongen. Blaine, som var misfornøyd med nederlaget, ansatte de fleste av Newark-spillerne, inkludert Doug Wycoff, som fremdeles var skyldt penger av Newark-eieren da Bears hadde økonomiske problemer. Dette resulterte i at Bears ble oppløst, noe som Stapletons tjente godt på. I 1928 oppgraderte Blaine laget videre ved å signere noen spillere fra New York University.

### Før NFL

I 1927 stilte Stapes med en spillerstall bestående av i hovedsak tidligere Newark Bears-spillere, men Wycoff signerte kontrakt med Giants. Giants vant NFL-tittelen i 1927 og slo Stapes to ganger i løpet av året, 19–0 og 18–0. Stapes klarte å sikre en seier over NFLs Duluth Eskimos og deres Ernie Nevers 7–6 den 27. november 1927. Innen 1928 ønsket Blaine å få Stapes inn i NFL. Han forsterket spillerstallen ved å signere Doug Wycoff som spiller og trener, og signerte seks nylig uteksaminerte spillere fra New York University. Stapes hadde lagets beste sesong med et resultat på 10–1–1, inkludert 3–1 mot lag i NFL. De klarte også å slå Giants 7–0 på Thanksgiving Day.

### NFL

Etter et sesongresultat på 10–1–1 i 1928 søkte Blaine om en plass i NFL i 1929. Han trengte tillatelse fra Tim Mara, som var eier av Giants, ettersom Staten Island lå innenfor Maras eksklusive territorie. Mara hadde rettighetene til en ekstra plass i NFL, som tidligere tilhørte Brooklyn Lions og ble gitt til Mara da Lions ble oppløst i 1927 ettersom de skyldte ham penger. Mara hadde deretter latt New York Yankees, som var eid av Granges manager C.C. Pyle, dra nytte av plassen i ligaen da det laget flyttet over fra AFL til NFL. Yankees ble oppløst etter 1928-sesongen, så rettighetene gikk tilbake til Mara, som deretter gav disse videre til Staten Island.

Blaine ansatte deretter Ken Strong, som senere ble en Hall of Famer. Strong, som ble utnevnt til All-American da han gikk på New York University, var en kjapp og sterk spiller som også var en av de beste kickerne i sin tid.

Stapletons hadde aldri en vinnende sesong i NFL. I 1929, lagets første sesong i ligaen, gikk laget 3–4–3, med seier over Dayton Triangles, Boston Bulldogs og Minneapolis Red Jackets. De sikret også uavgjort mot Frankford Yellow Jackets en gang, og to mot Orange Tornadoes. Laget forbedret til 5–5–2 i 1930. I den sesongen klarte Stapes å slå rivalene New York Giants 7–6, etter en 4-yard touchdown på løp av Doug Wycoff og et ekstrapoeng fra Strong.

I juli 1931 ble lagets offisielle navn endret fra Stapleton Football Club, Inc. til Staten Island Stapes. Doug Wycoff forlot samtidig laget til fordel for Giants. Blaine og laget slet økonomisk, og ansatte Hinkey Haines, som hadde spilt for Stapes i en kort periode i 1929. Laget åpnet sesongen på hjemmebane med en 9–7 seier over Dodgers foran 7 000 tilskuere. Uken etter, i Ebbets Field, fikk Dodgers 3 interceptions og slo Stapes 18–6. Laget gikk 4–6–1 i 1931, med én seier over Giants, to over Dodgers, og én over Cleveland Indians.

### Nedgangstider

Stapes avsluttet 1932-sesongen sist i ligaen med kun to seiere mot Giants og Chicago Cardinals. Ligaen tillot Blaine å trekke seg fra ligaen i 1933-sesongen, hvor de fortsatte å tape penger. De satte allikevel opp kamper mot NFL-lag, og tapte blant annet mot Giants, Dodgers, Portsmouth Spartans og Green Bay Packers, men sikret en seier over det nye Philadelphia Eagles. Doug Wycoff og Bob Campiglio forble med laget i 1933, men stjernespilleren Ken Strong signerte kontrakt med Giants og spilte en rolle i deres divisjonstittel i NFL Eastern Division i 1933, og ligatittelen i 1934.

Blaine fikk igjen formelt tillatelse til å ikke spille i ligaen i 1934-sesongen. Laget spilte en sesong med semiprofesjonell fotball i 1934 før det ble oppløst året etter. I juni 1935 ble lagets plass i ligaen offisielt fjernet. Lagets nedgangstider og senere nedleggelse kan tildels skyldes på en kombinasjon av den store depresjonen og at laget spilte i et stadion som var for lite til at de fikk plass til tilskuertallene de trengte for å tjene penger.

Pro Football Hall of Famere
---------------------------

| Staten Island Stapletons Hall of Famere |
| --- |
| Spillere |
| Nr. | Navn | Posisjon | Periode | Innlemmet |
| — | Ken Strong | HB/FB | 1929–1932 | 1967 |

Sesongresultater
----------------

| År | S | T | U | Plass | Trener |
| --- | --- | --- | --- | --- | --- |
| 1929 | 3 | 4 | 3 | 6. | Doug Wycoff |
| 1930 | 5 | 5 | 2 | 6. |
| 1931 | 4 | 6 | 1 | 7. | Hinkey Haines, Marty Brill |
| 1932 | 2 | 7 | 3 | 8. | Harold Hansen |

Referanser
----------

1. ↑  Bashore, Mel (1999). «"Cup of Coffee" Players: Jack Shapiro» (PDF). *Coffin Corner* **(engelsk)**. Professional Football Researchers Association. 21 (4): 1–2. Besøkt 26. januar 2023.
2. ↑  Robinson, George (1. februar 2004). «F.Y.I». *The New York Times* **(engelsk)**. Besøkt 29. januar 2023.

Litteratur
----------

* Hogrogian, John (1985). «The Staten Island Stapletons» (PDF). *Coffin Corner* **(engelsk)**. Professional Football Researchers Association. 7 (6): 1–9. Besøkt 26. januar 2023.
* Gill, Bob (1994). «Just Staten Out On The Island» (PDF). *Coffin Corner* **(engelsk)**. Professional Football Researchers Association. 16 (3): 1–11. Besøkt 26. januar 2023.

Eksterne lenker
---------------

* Staten Island Stapletons Historic Football Records

| * v
* d
* r
Staten Island Stapletons |
| --- |
| Opphørt lag, spilte i **National Football League** 1929–32 • Basert i **Staten Island, New York** |
| Laget | 
* Staten Island Stapletons
* Spillere

 |
| Stadion | 
* Thompson Stadium

 |
| Eier | 
* Dan Blaine

 |
| Hovedtrenere | 
* Al Neushaeffer
* Hal Hanson
* Doug Wycoff
* Hinkey Haines
* Marty Brill
* Hal Hanson

 |
| Kjente spillere | 
* Ken Strong
* Jack Shapiro

 |
| Sesonger | 
* 1929
* 1930
* 1931
* 1932

 |
| Historikk | 
* Newark Bears

 |
| Rivaler | 
* New York Giants
* Brooklyn Dodgers

 |

| * v
* d
* r
Tidligere lag i National Football League |
| --- |
| Oppstartslag | 
* Chicago Tigers (1920)
* Cleveland Tigers / Indians (1920–21)
* Muncie Flyers (1920–21)
* Rochester Jeffersons (1920–1925)
* Rock Island Independents (1920–1925)
* Akron Pros / Indians (1920–1926)
* Canton Bulldogs (1920–1926)
* Columbus Panhandles / Tigers (1920–1926)
* Hammond Pros (1920–1926)
* Detroit Heralds / Tigers / Panthers / Wolverines (1920–1928)
* Buffalo All-Americans / Bisons / Rangers (1920–1929)
* Dayton Triangles (1920–1929)

 |
| 1920-årene | 
* Cincinnati Celts (1921)
* New York Brickley Giants (1921)
* Tonawanda Kardex Lumbermen (1921)
* Washington Senators (1921)
* Evansville Crimson Giants (1921–22)
* Louisville Breckenridges / Colonels (1921–1923, 1926)
* Minneapolis Marines / Red Jackets (1921–1924, 1929–30)
* Youngstown Patricians (1922)
* Oorang Indians (1922–23)
* Toledo Maroons (1922–23)
* Racine Legion / Tornadoes (1922–1924, 1926)
* Milwaukee Badgers (1922–1926)
* St. Louis All-Stars (1923)
* Cleveland Indians / Bulldogs (1923–1927)
* Duluth Kelleys / Eskimos (1923–1927)
* Kenosha Maroons (1924)
* Kansas City Blues (1924)
* Kansas City Cowboys (1925–26)
* Frankford Yellow Jackets (1924–1931)
* Pottsville Maroons / Boston Bulldogs (1925–1929)
* Providence Steam Roller (1925–1931)
* Brooklyn Lions (1926)
* Hartford Blues (1926)
* Los Angeles Buccaneers (1926)
* New York Yankees (1927–28)
* Orange / Newark Tornadoes (1929–30)
* Staten Island Stapletons (1929–1932)

 |
| 1930–50-årene | 
* Brooklyn Dodgers / Tigers (1930–1944)
* Cleveland Indians (1931)
* Cincinnati Reds (1933–34)
* St. Louis Gunners (1934)
* Boston Yanks (1944–1948)
* Baltimore Colts (1947–1950)
* New York Bulldogs / Yanks (1949–51)
* Dallas Texans (1952)

 |